EkBass/fiwiki-20250220-pages-articles huggingface dataset:
Glukaarihappo

Glukaarihappo (C6H10O8) on aldaarihappoihin kuuluva orgaaninen yhdiste. Se tunnetaan myös triviaalinimellä sakkariinihappo. Yhdistettä tutkitaan biopohjaisena raaka-aineena kemikaalien, esimerkiksi polymeerien tuotantoon. == Ominaisuudet == Huoneenlämpötilassa glukaarihappo on värittömiä kiteitä. Yhdiste liukenee erittäin hyvin veteen ja etanoliin, mutta niukemmin dietyylieetteriin. Se on heikko happo ja sen pKa-arvo on 1,0·10-5. Hydroksyylikarboksyylihapoille tyypillisesti glukaarihappo muodostaa rengasrakenteisia estereitä eli laktoneita ja mahdollisia ovat sekä mono- että dilaktonit. Glukaarihappo on optisesti aktiivinen yhdiste. Mutarotaation vuoksi glukaarihapon ominaiskiertokyky vesiliuoksessa muuttuu ajan kuluessa arvosta +6,86 arvoon +20,6. Glukaarihappoa muodostuu nisäkkäissä glukuronihapon aineenvaihduntatuotteena. Sitä esiintyy myös useissa hedelmissä ja vihanneksissa, erityisesti omenoissa ja sitrushedelmissä. == Valmistus ja käyttö == Nykyään glukaarihappoa valmistetaan pääasiassa hapettamalla tärkkelystä, glukoosia tai sakkaroosia väkevän typpihapon avulla. Typpihapon korvaamiseksi on pyritty löytämään katalyyttejä, joiden avulla tärkkelys tai glukoosi pystyttäisiin hapettamaan selektiivisesti glukaarihapoksi ilman hapen toimiessa hapettimena. Tehokkaimmaksi ovat osoittautuneet TEMPO- johdannaiset.Frieder W. Lichtenthaler: Carbohydrates as Organic Raw Materials, Ullmann's Encyclopedia of Industrial Chemistry, John Wiley & Sons, New York, 2010. Viitattu 12.6.2016 Glukaarihappoa tutkitaan lähtöaineeksi muiden yhdisteiden tuotantoon. Etuna ovat sen tuotannon raaka-aineiden halpa hinta ja hyvä saatavuus. Glukaarihapon estereitä ja polyhydroksipolyamideja on tutkittu hyvin haarautuneina polymeereinä korvaamaan nyloneita. Yhdiste voi sen kelaatiokyvyn vuoksi toimia hyvänä raaka-aineena myös pesuaineiden ja muiden pinta-aktiivisen aineiden valmistukselle. Rennovia kehittää prosessia, jossa glukaarihappo kyettäisiin pelkistämään vedyttämällä adipiinihapoksi. Vuonna 2016 julkaistun arvion mukaan glukaarihapon tekninen tuotanto ja käyttökohteet nousevat todennäköisesti merkittäviksi kymmenen vuoden sisällä. Mary Ann Curran: Biobased Materials, Kirk-Othmer Encyclopedia of Chemical Technology, John Wiley & Sons, New York, 2010. Viitattu 12.6.2016Judith P. Oppenheim & Gary L. Dickerson: Adipic Acid, Kirk-Othmer Encyclopedia of Chemical Technology, John Wiley & Sons, New York, 2014. Viitattu 12.6.2016Birgit Kamm, Patrick R. Gruber & Michael Kamm: Biorefineries–Industrial Processes and Products, Ullmann's Encyclopedia of Industrial Chemistry, John Wiley & Sons, New York, 2016. Viitattu 12.6.2016 == Lähteet == == Aiheesta muualla == *Human Metabolome Database (HMDB): D-Glucaric acid *DrugBank: Glucarate *Kyoto Encyclopedia of Genes and Genomes (KEGG): D-Glucaric acid *ChemBlink: D-Glucaric acid Luokka:Dikarboksyylihapot Luokka:Sokerijohdannaiset
Rekottilan linnavuori

Rekottilan linnavuori on Varsinais-Suomessa Paimion Kevolassa sijaitseva mahdollinen linnavuori. == Linnavuori == Linnavuori sijaitsee Paimion kirkosta 4,2 kilometriä kaakkoon Kevolan länsilaidalla olevalla Katinhäntä nimisen kallion jyrkänteen päällä. Itään pellollepäin aukevan jyrkänteen kohdalla mäki kohoaa 25 metriä pellonreunaa korkeammalle. Kalliomäen koillis- ja kaakkoissivuilla on jyrkänteet ja mäen päällä aukeaa lounaaseen pienempi jyrkänne. Muinaislinnoille tyypillisiä kivivallien rakenteita on löydetty vain lakialueen eteläreunasta. Muiden vallien puuttuminen on hieman ongelmallista muinaislinnoituksen määrittämisen kannalta. Kivistä on myös rakennettu hautaröykkiötä, joista kahta on kaitettu vuonna 1885. Niistä löytyi palanutta luuta. Jos paikka on toiminut pakolinnana, olisi sen lakialue voinut olla noin 30×50 metriä suuri. == Alueen hoito ja saavutettavuus == Turku-Helsinki- moottoritie ohittaa kohteen noin 250 metriä etelämpämä. Helpointa on lähestyä linnavuorta Paimion keskustasta käsin yhdystietä 2351 pitkin. Museovirasto on myös hoitanut muinaisjäänöksien aluetta pitämällä sitä puista vapaana niin, että se röykkiöiden ympäristö on avoin ja että jyrkänteet näkyvät ympäristöönsä selvästi. Kohteille johtaa hannunvaakunoin merkitty polku ja paikallinen Paimio-seura on pystyttänyt sinne kaksi opastaulua. Alueen hoidosta ovat vastanneet Teija Tiitinen ja Henrik Asplund (1990–1995) sekä Satu Mikkonen-Hirvonen (1998) ja Marja Sipilä (1999). == Tutkimukset == Kohde oli tunnettu jo 1800-luvulla, ja vuonna 1885 Hjalmar Appelgren kävi paikalla tutkimassa vuorilinnaa ja kaivoi samalla kertaa kaksi hautaröykkiötä. Muita arkeologisia kaivauksia ei ole tehty. Kohde on tutkittu pintapuolisesti vuosina 1927 (Allan Lindroos), 1996 (Marianne Schauman-Lönnqvist), 2005 (Eeva Raike) ja 2014 (Kaisa Lehtonen & Satu Mikkonen-Hirvonen). Liisa Tuomi on tehnyt kohteen ympäristössä 23.7.1991 kasvillisuuskartoituksen. == Lähteet == == Kirjallisuutta == * Appelgren, Hjalmar: Kertomus tutkimusmatkasta (4 piirrosta Rekottilan hiittentarhoista sekä yleiskartta, jossa sekä linnavuori että röykkiöt), 1885 * Lindroos, A.: kartta XI = Yleiskartta Rekottilan linnavuoresta, mk 1:500, 1927 * Erkola, Toini: Paimion esihistoria, 1961, s. 60-63 * Tuovinen & Vuorinen: Luettelo Suomen rannikon hautaraunioista. Karhunhammas 14, 1992. Turun yliopisto, Kulttuurien tutkimuksen laitos, Arkeologia Luokka:Paimio Luokka:Varsinais-Suomen historia Luokka:Suomen muinaislinnat
Nousiaisten linnamäki

Nousiaisten linnamäki on Varsinais-Suomessa Nousiaisten Nummessa sijaitseva mahdollinen mäkilinna. == Linnamäki == Linnamäki sijaitsee Nousiaisten kirkosta noin 3,1 kilometriä länteen ja sen länsipuolelta juoksee ohi Fatijoki, joka yhtyy Hirvijokeen 3,5 kilometriä etelämpänä. Mäki on 280 × 90 metriä suuri kallioinen luoteis-kaakkosuuntainen mäki, jonka lounaispuolella sijaitsee jyrkänne. Mäki kohoaa lähes 20 metriä ympäristöään korkeammalle. Nykyään ei, eikä enää vuoden 1958 inventoinnissa, tunneta muinaislinnan jäännöksiä. Hjalmar Appelgren selosti vuonna 1885, että lakialueen keskivaiheilla oli (poikittainen) rotko, jonka kummankin pään poikki kulki varustuksen jäännös. Rotkon alueelta hieman alaspäin sijaitsi 30 × 50 askeleen suuruinen penkere, jossa kasvillisuus oli tiheää. Penkereellä oli 5 tai 6 suurta kiveä kehämäisessä muodostelmassa. Mäelle pääsee valtatieltä 8, josta käännytään yhdystielle 12414 noin 3 kilometriä Nousiaisten risteyksestä pohjoiseen. == Suojelu == Linnamäki on luonnonsuojelualuetta. == Tutkimuksia == Kohdetta ei ole tutkittu arkeologisesti. Sen sijaan sitä on tutkittu pintapuolisesti vuosina 1885 (Hjalmar Appelgren), 1958 (Torsten Edgren) ja 2003 (Esa Laukkanen) erilaisten inventointien yhteydessä. == Lähteet == Luokka:Nousiaisten historia Luokka:Suomen muinaislinnat
Pohjoisfriisi

Pohjoisfriisi on vähemmistökieli Saksassa, jota puhutaan virallisena kielenä Helgolandissa ja Nordfrieslandissa. Se kuuluu länsigermaanisiin kieliin. == Luokittelu == Pohjoisfriisin lähimmät sukulaiskielet ovat kaksi muuta friisin kieltä: länsifriisi Pohjois-Alankomaissa ja itäfriisi Ala-Saksin luoteisosissa Saksassa. Yhdessä näitä kieliä kutsutaan friisin kieliksi. Friisi on läheistä sukua englannin kielelle, ja molemmat kielet kuuluvat yhteiseen anglo- friisiläiseen ryhmään. Anglo-friisiläiset kielet kuuluvat pohjanmerengermaanisiin kieliin alasaksan kanssa. Alasaksa on kehittynyt eri suuntaan ja siten menettänyt useita pohjanmerengermaanisia piirteitään.Nielsen, Hans Frede (2001). ”Frisian and the Grouping of the Older Germanic Languages”. In Horst H. Munske. Handbuch des Friesischen – Handbook of Frisian Studies (saksaksi ja englanniksi). Tübingen: Niemeyer. ISBN 3-484-73048-X. ==Lähteet== Luokka:Germaaniset kielet Luokka:Saksan kielet
Koljolan linnavuori

Koljolan linnavuori eli Koljolan Linnanvuori on Varsinais-Suomessa Nousiaisisten Koljolassa sijaitseva todennäköinen linnavuori. == Linnanvuori == Linnanvuori sijaitsee Nousiaisten kirkosta 1,4 kilometriä luoteeseen peltoalueella sijaitsevassa metsäniemessä. Mäellä on 130 × 80 metriä laaja kallioalue, joka kohoaa yli 10 metriä ympäristöään korkeammalle. Kivivallin rakenteita on löydetty kallion pohjoisreunan solasta, jossa sitä löytyy kaksimetrisen siirtolohkareen vierestä ja toinen kivivalli siitä 13,5 metriä ylöspäin. Vuoren päältä löytyi myös lähde. == Tutkimukset == Linnanvuori tunnettiin jo 1800-luvulla, ja vuonna 1886 Hjalmar Appelgren kävi tutkimassa paikkaa. Kohdetta on tarkastettu myöhemminkin. Vuonna 1958 Torsten Edgren ei löytänyt valleja, mutta vuonna 2003 Esa Laukkanen löysi ne pohjoispäästä. == Lähteet == Luokka:Nousiaisten historia Luokka:Suomen muinaislinnat
Viikan linnavuori

Viikan linnavuori on Varsinais-Suomessa Liedossa Karvalan lähellä sijaitseva mahdollinen linnavuori. == Linnavuori == Linnavuori sijaitsee Liedon kirkosta 1,8 kilometriä kaakkoon ja sen koillispuolella virtaa 150 metrin päässä Savijoesta. Savijoen laakson peltoaukealta kohoaa kalliomäki noin 25 metriä sitä korkeammalle. Mäen itä- ja länsireunaa on mahdollista muinaislinnaa ollut suojaamassa pitkät jyrkänteet. Suojavarustuksien jäänteitä ei ole löydetty lukuun ottamatta itä-kaakkois-reunalla olevia suuria kivenlohkareita, jotka voivat olla myös luontaisia. Mäen laelta on koetutkimuksissa löydetty pieni määrä hiiltä. == Tutkimuksia == Ainoa arkeologinen kaivaus tehtiin vuonna 1969 (Müller ja Sappinen). Kohde on tutkittu pintapuolisesti vuosina 1954 (Matti Huurre) ja 2000 (Kaisa Lehtonen). == Lähteet == Luokka:Lieto Luokka:Varsinais- Suomen historia Luokka:Suomen muinaislinnat
Pussilan linnavuori

Pussilan linnavuori on Varsinais-Suomessa Kaarinan Piikkiössä Hepojoella sijaitseva mahdollinen linnavuori. == Linnavuori == Kohde sijaitsee Piikkiön kirkosta 4,5 kilometriä pohjoiskoilliseen yhdystien 12285 varrella. Vuoren lähellä juoksee Vettoja, joka yhtyy alempana Hepojokeen. Kalliomäki on 150×100 metriä laaja ja sen kallioinen laki kohoaa yli 25 metriä ympäristön peltoja korkeammalle. Kukkulan länsi- ja luoteisrinteet ovat jyrkät ja etenkin pohjoispuolella jyrkänne tekee vuoren hankalaksi lähestyä. Mäen laki on pääasiassa avokalliota ja melko tasainen. Rinteiltä ei löydy puolustusvarustuksen jäänteitä. == Tutkimukset == Mäellä ei ole tehty arkeologisia tutkimuksia, mutta pintapuolista tutkimista on suoritettu vuosina 1954 (A-K. Koskimies ja V. Haapanen), 1979 (Markku Ikäheimo) ja 1995 (Heljä Brusila ja Esa Saari). Vuoden 1979 tarkastuksessa löydettiin koekuopista nokea ja hiiltä. == Lähteet == Luokka:Kaarinan historia Luokka:Suomen muinaislinnat
Nuppilinna

Nuppilinna on Päijät-Hämeessä Orimattilan Artjärvellä sijaitseva mahdollinen mäkilinna. == Mäkilinna == Nuppilinna sijaitsee Artjärven kirkosta 680 metriä länsiluoteeseen Pyhäjärven rannassa Säyhteen laskujoen suun lähellä. Se on metsäinen matala mäki, jonka laki olisi tasoitettu oleskelua varten. Puolustusvarustuksien jäänteitä ei tunneta, mutta perimätiedon mukaan paikkaa olisi käytetty pakopaikkana. == Tutkimukset == Nuppilinnaa ei ole tutkittu arkeologisesti, mutta se on tarkastettu pintapuolisesti vuosina 1908 (Sara Backman), 1969 (Anna-Liisa Hirviluoto) ja 1999 (Satu Koivisto). == Katso myös == Linnan lähellä on myös toinen Pyhäjärven linnanmäki. == Lähteet == Luokka:Artjärvi Luokka:Päijät-Hämeen historia Luokka:Suomen muinaislinnat
Hämeenkosken linnakallio

Hämeenkosken linnakallio on Päijät-Hämeessä Hollolan Hämeenkoskella sijaitseva mahdollinen linnavuori. Vuonna 2014 löydettiin alueen hoidon yhteydessä kivivalleja. Paikalla ei ole tehty tutkimuksia eikä ole aivan varma, että paikalla olisi ollut muinaislinna. == Muinaislinna == Linnakallio sijaitsee noin 300 metriä eteläkaakkoon Hämeenkosken kirkosta ja se muodostaa huomattavan suuren mäen aivan Hämeenkosken taajaman kupeessa. Teurojoki virtaa heti linnavuoren juurella. Linnakallio jää yhdystien 3172 ja valtatien 12 väliin. Kalliolle johtaa tie sen laelle, minne pystytettiin vuonna 1991 linkkimasto. Kallion huippu on noin 60 metriä läheisiä järviä korkeammalla. Koska puusto on harvempaa ja paikoin puuttuukin, ovat näkymät eri suuntiin hyvät. Kaikki kallion ilmansuunnat ovat jyrkänteiden suojaamia paitsi luoteisosa. Sieltä ei ole tunnettu vallimaisia rakenteita ennen kuin vasta vuonna 1996, jolloin ympäristön hoidon yhteydessä havaittiin matala lakea reunustava kiveys. Se oli päässyt osittain tuhoutumaan linkkimaston huoltorakennusta ja tietä rakennettaessa. Kiveyksen luonnetta ja alkuperää ei ole vielä tutkittu. == Ympäristön hoito == Hoitoalueeseen kuuluu muinaislinnan lakialue sekä vallien lähiympäristö. == Tutkimukset == Vuonna 1975 kävi Arja Nissinen Kosken (HL) tilaaman inventoinnin yhteydessä tutkimassa linnavuorta. Hän ei löytänyt rinteiltä valleja, vaikka paikka vaikutti nimensä puolesta ja muutenkin lupaavalta muinaislinnan paikalta. Vuonna 1996 Olli Soinisen johtama hoitoryhmä huomasi kivirakenteen, joka oli jo osittain tuhoutunut. Vuonna 1999 Sirkka-Liisa Seppälä tarkasti paikan inventoinnin yhteydessä. == Lähteet == Luokka:Hämeenkoski Luokka:Päijät-Hämeen historia Luokka:Suomen muinaislinnat
Havukkakallio

Havukkakallio eli Havukkamäki on Pohjois-Karjalassa Ilomantsissa sijaitseva linnavuori. Linnavuoren vallit näkyvät vieläkin selvästi. Paikkaa on tutkittu arkeologisesti, mutta sen ajoitus ei ole vielä onnistunut. == Muinaislinna == Havukkakallio sijaitsee Ilomantsin kylässä Parppeilan mailla Tuupovaaran maantien itäpuolella ja kantatie 74 risteyksestä puoli kilometriä etelään. Mäki on kallioinen ja mäen jyrkänteet ovat paikoin jopa pystysuorat. Ylös mäen laelle pääsee kiipeämään vain kaakosta. Kaakkoisen tien katkaisee mäen rinteeseen rakennetut neljä peräkkäistä mullasta tehtyä vallia. Sisimmät vallit ovat korkeammat ja uloimmat matalimmat. Korkein valli on erässä kohdassa kaksi metriä korkea, harjalta 2 metriä leveä ja juurelta 5–6 metriä leveä. Korkeimmat vallit ovat myös kivettyjä. Vallien pohjoissivut ovat yleensä jyrkemmät kuin eteläsivut. Vallit rajaavat yhdessä jyrkänteiden kanssa linnapihan, joka on 50×30 metriä suuri. Vallien välissä on kuoppia, joista löytyi nokea ja hiiltä sekä kiviä. Vallien kaivauksissa löytyi maan sisästä jopa säilyneitä hirsiä. Korkeimman vallin takana on kivikasoja. Mäen laella erottuu rakennuksien pohjia, joissa on ollut tulisijoja. Kaivauksilta löytyi myös atrain (KM/hist 62074) ja keihäänkärki. Myös rautakuonaa löydettiin. == Tarinoita == Havukkakallioon liittyy suullisena perinteenä tarinat mestauksista ja rangaistuksien toimeenpanoista paikassa, jossa kallioon on hakattu ristin muotoinen kuvio. Kerrotaan myös tarinoita "elämän lähteestä" ja aarteen etsinnöistä. == Tutkimukset == Sosiaalijohtaja Pekka Romppanen ilmoitti vuonna 1955 mäellä tiedetyistä valleista Muinaistieteelliselle toimikunnalle. Ilmoituskirjeessä käy kuitenkin ilmi, että kohde tunnettiin jo vuonna 1885. Siitä löytyi Reijo Tirrosen kuvaus Suomen muinaismuistoyhdistyksen julkaisussa. Vuonna 1955 Ville Luho tarkaisti kohteen ja vuosina 1960--1961 Jouko Voionmaa suoritti mäen laella arkeologiset kaivaukset, mutta niistä ei ole säilynyt kaivausraportteja. Paikka tarkaistettiin vuonna 1970 (Anja Sarvas) ja vuonna 1976 (Matti Huurre). Vuonna 1995 Sauvo Henttonen Ilomantsista löysi paikalta rautaisen veitsen. Vuonna 1998 tutki Jussi-Pekka Taavitsainen muinaislinnan tutkimisen vaiheita ja yritti tavoittaa sellaisia löytöjä, joista saisi ajoitettua linnan ikä. Metallinilmaisimella löydettiin moderneja löytöjä, mutta ei rautakuonaa. Myöskään mitään sellaisia rakenteita ei enää tavoitettu, jotka olisivat liittyneet linnaan ja olisivat sisältäneet esimerkiksi hiiltä. Linna jää siten tarkemmin ajoittamatta. Arvioidaan kuitenkin, että se ei ole kuitenkaan rautakautinen vaan historiallinen. == Lähteet == Luokka:Ilomantsi Luokka:Pohjois-Karjalan historia Luokka:Suomen muinaislinnat
Linnalampi

Linnalampi on Pohjois-Karjalassa Ilomantsin Putkelassa sijaitseva mahdollinen mäkilinna. == Mäkilinna == Mäkilinna sijaitsee Ilomantsin luterilaisesta kirkosta noin 8 kilometriä pohjoiskoilliseen Koitajoen varrella olevassa särkässä, jossa Linnalampeen työntyy niemi. Noin 100 metriä pitkässä ja 250 metriä leveässä niemessä on sen kärjessä noin 100 metriä pitkä ja jyrkkä mäki. Linnalammen vedenpinnasta 16 korkeammalle kohoavan mäen laelle on tasoitettu noin 5×20 metriä suuri alue, jonka ympäriltä ei ole löydetty suovarustuksen jäänteitä. Lammen pohjassa tiedetään olevan veistettyjä puita. == Tutkimuksia == Kohteessa ei ole tehty arkeologisia tutkimuksia. Sen sijaan sitä on tutkittu pintapuolisesti vuosina 1985 (Anne Vikkula), 1986 (Päivi Kankkunen) ja 1986 (Matti Huurre, Anne Vikkula ja Pentti Zetterberg). == Lähteet == Luokka:Ilomantsi Luokka:Pohjois-Karjalan historia Luokka:Suomen muinaislinnat
Eskolanvuori

Eskolanvuori on Pirkanmaalla Akaan Kylmäkoskella sijaitseva linnavuori, josta tunnetaan runsaasti perimätietoa. == Muinaislinna == Linnavuori sijaitsee noin kahdeksan kilometriä Kylmäkosken kirkosta eteläkaakkoon Jalannin etelärannan tuntumassa. Mäki kohoaa 37 metriä Jalannin vedenpintaa korkeammalle, ja vuorelta on järvelle hyvät näkymät. Kallioalue on 150×60 metriä suuri. Vuoden 1943 inventoinnissa kohde täytti tutkijoiden useimmat linnavuoren kriteerit, joten sitä alettiin pitää sellaisena. Kallion itärinteiltä löydettiin kivivalli, joka on 40–50 metriä pitkä ja 1,5 metriä korkea. Toinen kivivalli löytyi länsirinteeltä ja se oli noin 50 metriä pitkä. Mitään arkeologisia tutkimuksia siellä ei ole vielä tehty. Vuoden 1996 inventoinnissa valleja alettiin pitää Itämeren Ancylusvaiheen rantakivikkona, johon ne sopisivat myös hyvin. Paikkaan liittyy runsaasti perimätietoa, ja yhden tarinan mukaan vuorella olisi ollut Isonvihan aikana pakopaikka ja puolustusvarustus. Paikalla palavat myös aarnivalkeat. == Tutkimuksia == Vuonna 1943 kävi Nisula tutkimassa paikkaa. Hänen mielestään paikka oli linnavuori. Sitä vastoin Timo Jussila, joka on vieraillut vuosien 1996 ja 2002 inventointien yhteydessä paikalla, pitää kivivalleja luonnonmuodostelmina. == Lähteet == Luokka:Akaan historia Luokka:Suomen muinaislinnat Luokka:Kylmäkoski
Kirkkovuori

Kirkkovuori on Kymeenlaaksossa Virolahden Häppilässä sijaitseva todennäköinen linnavuori. Käsitys, että kohde on muinaislinna, perustuu mäeltä tehtyihin esinelöytöihin ja paikan sopivuudesta linnavuoreksi. == Kirkkovuori == Kirkkovuori sijaitsee Klamilan kirkosta 2,6 kilometriä luoteeseen. Se on kohtalaisen matala rapakivinen kallioalue, jota kiertää jyrkänne kaikkialla paitsi etelän suunnalla. Sieltä ei kuitenkaan tunneta jäänteitä puolustusvarustuksesta, jollainen olisi esimerkiksi kivistä rakennettu valli. Kalliolle johtaa polku. kallioalueelta on löydetty putkikirves ja tappikirves kalliota peittävän turpeen alta rapautumissorasta. Esineet olivat yhdeksän metrin etäisyydellä toisistaan. Löytäjä Seppo Kallio lahjoitti ne Museovirastolle vuonna 2008. == Tutkimukset == Vuonna 2008 tekivät Seppo Kallio ja Ilkka Kaskinen havainnot esineistä, joita Tanja Tenhunen, Marita Kykyri ja Ilkka Kaskinen kävivät tutkimassa in situ. == Lähteet == Luokka:Virolahti Luokka:Kymenlaakson historia Luokka:Virolahden luonto Luokka:Suomen muinaislinnat
Kuoppalan linnavuori

Kuoppalan linnavuori on Kymenlaaksossa Kouvolan Enäjärven Kuoppalassa sijaitseva mahdollinen linnavuori. Seutu kuului aiemmin Anjalankoskelle. == Linnavuori == Linnavuori on maastossa äkillisesti ympäristöään 25 metriä korkeammalle kohoava mäki, joka on 350×200 metriä laaja. Mäellä on lähes yhtä pitkä mutta kapeampi kallioalue. Mäen länsi- ja itäreunassa on jyrkänteet. Mäen ohi virtaa meanderoiva Kuoppalanjoki. Mäen loivilla rinteillä on kivikkoa, joka saattaa olla suojavarustuksen hajonnutta kivivallia. Vuorella on myös kaivanto, jonka tarkoitus on edelleen auki. Noin 900 metriä itään sijaitsee Kaupinmäen röykkiöalue, jota ei ole ajoitettu. == Tutkimukset == Vuonna 1968 Matti Huurre kävi vuorella seudullisen inventoinnin yhteydessä ja vuonna 2008 Johanna Enqvist tarkasti kohteen uudelleen. == Lähteet == Luokka:Kouvola Luokka:Kouvolan historia Luokka:Suomen muinaislinnat
Hyypiönvuori

Hyypiönvuori on Kanta-Hämeessä Hämeenlinnassa sijaitseva mahdollinen muinaislinna. Nykyään pidetään erittäin epätodennäköisenä, että kohde olisi ollut muinaislinna, sillä edes kivivallien jäänteitä ei pystytä paikallistamaan. == Tutkimuksia == Vuonna 1886 Hjalmar Appelgren tutki mäen väitettyä linnavuorta ja tuli siihen johtopäätökseen, että kyseessä on muinaislinna. Löytyy myös kirjallisia esityksiä 1700- ja 1800-luvulta kivivalleista paikallisten kertomana. Luettuaan Appelgrenin kirjan muinaislinnoista, kävi myös Julius Ailio tarkastamassa paikan vuonna 1921. Hän päätyi vastakkaiseen tuloseen, ettei kohde ole muinaislinna, vaikka hän löysikin kiviä vuoren länsiosasta. Paikka on kuitenkin säilyttänyt statuksensa ja vuonna 1935 teki Jouko Voionmaa tarkastuksen, vuonna 1983 Jyri Saukkonen kävi paikalla inventoinnin yhteydessä (vallit kaakkoisosaa vuorta) ja vuonna 2014 Eeva-Liisa Schulz tarkasti paikan vielä kerran. Viimeisellä kerralla Schulz ei löytänut väitettyjä valleja mistään, vaikka olosuhteet olivat hyvät. Ainoat kivivallit olivat hänen mielestään luontaisia aallokon vaikutuksesta syntyneitä. == Lähteet == Luokka:Hämeenlinnan historia Luokka:Suomen muinaislinnat
Kestinpäänkallio

Kestinpäänkallio eli Linnakallio eli Linnamäki on Kanta-Hämeessä Hämeenlinnassa sijaitseva mahdollinen muinaislinna. Muinaislinnaa ei ole tutkittu. == Linnakallio == Linnakallio sijaitsee Tuuloksen kirkosta 1,5 kilometriä itään ja Suolijärvestä 750 metriä koilliseen. Mäki ja pitkän muotoinen kallioalue ovat luode-kaakkosuuntaiset, ja jyrkänne aukeaa lounaaseen. Mäen kaakkoispuolella on kivivallin näköinen rakenne, mutta ei ole varmaa, että se olisi ihmisen rakentama. Jos se on jäänne linnasta, olisi linnapiha 180×80 metriä suuri. == Tutkimukset == Paikka on tunnettu pitkään. Jo vuonna 1886 kävi Hjalmar Appelgren tutkimassa kohteen. Toisen kerran vuorilinnoja tarkastivat Julius Ailio ja Sakari Pälsi vuonna 1924. Näiden tarkastukset eivät johtaneet tutkimuksiin, kuten eivät myöskään vuoden 1935 (Jouko Voionmaa) ja 1983 (Jyri Saukkonen) käynnit. == Lähteet == Luokka:Hämeenlinnan historia Luokka:Kanta-Hämeen historia Luokka:Suomen muinaislinnat
Palvaanlinna

Palvaanlinna on Kanta-Hämeessä Hämeenlinnan Vanajan Miemalassa sijaitseva mahdollinen mäkilinna. == Mäkilinna == Palvaanlinna sijaitsee Hämeen linnasta 6,2 kilometriä eteläkaakkoon Miemalanselän länsirannan Hattelmalanharjun eteläosan päällä ja noin 250 metriä rannasta. Linnan alueella harjun lakiosa kohoaa yli 40 metriä Miemalanselän yläpuolelle ja se yltää vielä ympäristöään 20 metriä korkeammalle. Lakialue on 150×50 metriä suuri ja se kapenee molempiin päihin. Linnoittamiseen tarkoitettua kivivallia ei näy ja ainoat kivikot vaikuttavat luontaisilta. laelta näkyy suoraan Mantereenlinna. == Opastus ja suojelu == Linnan kautta kulkee harjun suuntainen kävelypolku. Harjun päällä oli vuoteen 2020 asti opastaulu, jossa esiteltiin Miemalanharjun ja Raimansuon luonnonsuojelualueita. Kaupunki ei enää opasta kulkijoita alueelle. Suojelualue ei yllä linnan alueelle. == Tutkimukset == Kohdetta ei vielä tutkittu arkeologisesti, mutta pintapuoliset arviot on annettu vuosina 1935 (Jouko Voionmaa), 1939 (Esko Sarasmo), 1984 (Jyri Saukkonen) ja 1999 (Sirkka-Liisa Seppälä). == Lähteet == Luokka:Hämeenlinnan historia Luokka:Suomen muinaislinnat
Lippilinnanmäki

Lippilinnanmäki on Kanta-Hämeessä Hattulan Jokivarren kylässä sijaitseva mahdollinen mäkilinna. == Linnanmäki == Linnanmäki sijaitsee Hattulan vanhalta kirkolta runsaat 7 kilometriä pohjoiseen. Mäki sijaitsee Vanalaveden Lusinselän eteläpäähän laskevan Valtteenjoen länsirannalla. Paikalle ei johda tietä, mutta kantatie 57 ohittaa sen 400 metrin päässä. Mäki on noin 10 metriä korkea, ja se on kallioaluetta. Jouko Voionmaan kartalla vuodelta 1935 lukee pohjoispuolella "valli?". Vuoden 1985 inventoinnissa ei näitäkään jäänteitä havaittu. == Tutkimukset == Kohdetta ei ole tutkittu arkeologisesti. Sen sijaan sitä on tutkittu pintapuolisesti vuosina 1935 (Jouko Voionmaa), 1940 (Sirkka Ojala) ja 1985 (Jyri Saukkonen). == Lähteet == Luokka:Hattula Luokka:Kanta-Hämeen historia Luokka:Suomen muinaislinnat
Haukiveden linnasaari

Haukiveden linnasaari on Etelä-Savossa Rantasalmella Linnansaaren kansallispuistossa sijaitseva Linnasaari, jonka luoteispäässä on kallioinen linnavuori. == Linnasaari == Linnasaaren Linnavuorella on yli 35 metriä korkea kallioinen mäki, jolla on arveltu olevan linnavuori. Huipulta on hyvät näkymät ympäröiville vesialueille. Vaikka paikan nimi on osoitteleva ja mäen topografia olisi linnavuorelle otollinen, ei paikalla ole löydetty merkkejä vallituksista tai muusta oleskelusta. == Tutkimuksia == Ainoa maininta linnasaaren tutkimuksista on vuodelta 1988, kun Helena Taskinen kävi tarkastamassa kohteen. == Lähteet == Luokka:Rantasalmi Luokka:Etelä-Savon historia Luokka:Suomen muinaislinnat
Vatilan linnavuori

Vatilan linnavuori on Etelä-Savossa Mikkelissä sijaitseva linnavuoreksi oletettu paikka. == Linnavuori == Linnavuori sijaitsee Mikkelin asemalta 8,5 kilometriä etelälounaaseen Linnajärven puolessavälissä sen itärannalla. Siellä sijaitsee kalliomäki, jonka itä- ja länsipuolella on jyrkänteitä, jotka ovat auttaneet suojautumaan tunkeilijoilta. Mahdollisista suojavarustuksista ei ole jäänyt näkyville kivivalleja tai muita niihin viittaavia jäännöksiä. == Tutkimuksia == Paikalla ei ole tehty arkeologisia kaivauksia, mutta kohde on tarkastettu vuosina 1972 ja 1986 (Matti Huurre) ja 1986 (Jussi-Pekka Taavitsainen). Löytömateriaaliksi saatiin kirves, rautapuukko ja tulusrauta. == Lähteet == Luokka:Mikkelin rakennukset ja rakennelmat Luokka:Etelä-Savon historia Luokka:Suomen muinaislinnat
Suuri Pyhäkalan Linnavuori

Suuri Pyhäkalan Linnavuori on Etelä-Karjalassa Lappeenrannassa Simolan lähellä Melkkolan kylässä sijaitseva epävarma linnavuori. == Linnavuori == Linnavuori sijaitsee Lappeenrannan kirkosta 15 kilometriä etelälounaaseen ja se on Suuri Pyhäkalan lounaisrannalla oleva korkea kalliomäki. Se on pieni, mutta jyrkkäseinäinen vuori. Mäen laki on kolmion muotoinen ja epätasainen. Mahdollisen linnan kaakkois-, etelä ja itäsivusta on jyrkänteiden suojaama, mutta länsipuolella rinteet ovat loivia. Siellä sijaitsee lyhyt kiviraunio, joka on tulkittu kivivallin jäännökseksi. Valli on neljä metriä leveä ja 0,5–1,0 metriä korkea. Se voisi kuitenkin olla myös lapinraunio. == Tutkimukset == Kohteessa ei ole suoritettu arkeologisia kaivauksia. Se on tutkittu pintapuolisesti vuosina 1974 (Timo Miettinen), 1976 (Matti Huurre, Pekka Sarvas ja Jussi-Pekka Taavitsainen) sekä Aarni Erä-Esko ja 1998 (Timo Jussila). == Lähteet == Luokka:Lappeenrannan historia Luokka:Etelä-Karjalan historia Luokka:Suomen muinaislinnat
Pailinnan linnamäki

Pailinnan linnamäki on Varsinais-Suomessa Salossa sijaitseva mahdollinen linnamäki. == Linnamäki == Linnamäki sijaitsee 4,3 kilometriä länteen Halikon kirkosta. Pailinnan ympäristössä on viisi sitä paljon korkeampaa kalliomäkeä, joista yksi lounaassa oleva on peruskartoissa nimetty virheellisesti myös Linnamäeksi. Kallioinen mäki on melko tasainen ja pienialainen. Tasaisen alueen suuruus on vain 50×10 metriä. Mäen itäpäässä on rinne loiva, mutta länsireunassa on noin 15 metriä korkea jyrkkä kallioseinä. Loivassa rinteessä oli vielä 1800-luvulla ollut mahdollisen kivivallin jäänteitä. Se on voinut olla myös muinaisen merenrannan rantakivikkoa. == Tutkimukset == Kohdetta ei ole tutkittu arkeologisesti, mutta sitä on tutkittu pintapuolisesti vuosina 1885 (Hjalmar Appelgren) ja 1955 (Anna-Kerttu Koskimies). == Lähteet == Luokka:Halikko Luokka:Salon rakennukset ja rakennelmat Luokka:Salon historia Luokka:Suomen muinaislinnat
Linnasenvuori

Linnasenvuori on Keski-Suomessa Jämsän Juokslahdessa sijaitseva mahdollinen linnavuori. == Linnavuori == Linnasenvuori sijaitsee Jämsän kirkosta 12,2 kilometriä koilliseen Juokslahden Juoksjärven pohjoispuolella. Metsämaastossa erottuu ympäristöstään selvästi luontaisesti jyrkkärinteinen vuori, jonka lounaisrinteessä on jyrkänne. Vuori on eri suunnista vaikeapääsyinen, mutta puolustettavuutta ei ole vahvistettu rakenteilla, joita vielä erottaisi maastosta. Itse asiassa mitään muutakaan ihmisen toimintaa ei vuoren laelta erotu lukuun ottamatta metallinilmaisimella löydettyjä haulikon hylsyjä ja rautanauloja. Naulat voivat olla peräisin kolmiomittaustornista. Paikalliset ovat polttaneet paikalla nuotiota. == Tutkimukset == Linnavuoresta teki ilmoituksen Terho Itkonen vuonna 1990. Hän oli huomannut kohteen jo 1957 ollessaan Jämsässä keräämässä paikannimiä. Samana vuonna 1990 Jussi-Pekka Taavitsainen kävi tutkimassa ja kaivamassa kohdetta löytämättä mitään. == Lähteet == Luokka:Jämsän luonto Luokka:Jämsän historia Luokka:Suomen muinaislinnat
Ikoinniemen linnavuori

Ikoinniemen linnavuori on Etelä-Savossa Savonlinnassa sijaitseva varmistamaton muinaislinna. Sen rinteiltä ei ole löytynyt puolustusrakenteita tai irtolöytöjä, jotka puoltaisivat paikallisten antamaa nimeä vuorelle. Linnavuori sijaitsee Savonlinnan tuomiokirkosta 10,6 kilometriä kaakkoon. Se sijaitsee Pihjalaveteen kuuluvan Kankaisselän itärannalla olevassa Ikoinniemessä. Vuoren huippu kohoaa yli 50 metriä Pihlajaveden vedenpintaa korkeammalle ja sieltä on hyvät näkymät ympäröiville alueille. Vuoren lounais- ja koillissivuja turvaavat pitkät jyrkänteet, ja myös järvenpuoleinen rinne on jyrkkä. Loivinta on kaakkoisrinteessä. Mitään puolustusvarustuksista kertovia vallien jäänteitä ei ole löytynyt, joten todisteiden valossa kyseessä ei otaksuttavasti ole muinaislinna. == Tutkimukset == Vuonna 1973 Mikko Perkko suoritti paikalla tarkastuksen. Alueellisella inventointimatkallaan vuonna 1994 kävivät Leena Lehtinen ja Timo Sepänmaa vuorella. == Luonnonsuojelualue == Linnavuori on sisällytetty Pihlajaveden luonnonsuojelualueeseen vuonna 2014. == Lähteet == Luokka:Savonlinnan luonto Luokka:Etelä-Savon historia Luokka:Suomen muinaislinnat
Otavan linnavuori

Otavan linnavuori on Etelä-Savossa Mikkelissä sijaitseva varmistamaton linnavuori. == Linnavuori == Linnavuori sijaitsee Puulaveden Heposelän eteläpäässä Linnalahden ja Sirkkalahden välisessä niemessä. Niemessä on lähes 400 metriä pitkä saarimainen kärki, jossa Linnavuori sijaitsee. Linnavuori kohoaa niemessäkin 25 metriä ympäristöään korkeammalle ja vedenpinnasta vuoren laki on 35 metrin korkeudella. Lakialueen ympärillä kulkee jyrkänteen reuna, jonka halkaisija on yli 60 metriä. Oletetun linnan puolustusvarustuksista ei näy merkkejä saatikka muilla linnavuorilla tavattavista kivivalleistakaan. == Tutkimukset == Vuonna 1972 kävi Matti Huurre tarkastamassa kohteen. == Lähteet == Luokka:Mikkelin rakennukset ja rakennelmat Luokka:Etelä-Savon historia Luokka:Suomen muinaislinnat
Sarajärven linnavuori

Sarajärven linnavuori on Etelä-Karjalassa Ruokolahdella sijaitseva muinaislinna. Muinaislinnan alueelta on löydetty joitakin rakenteita, joita voidaan pitää varustuksen jäänteinä. Kohteesta ei ole merkintää Museoviraston Rekisteriportaalissa. == Lähteet == Luokka:Ruokolahti Luokka:Etelä-Karjalan historia Luokka:Suomen muinaislinnat
Bårnholm

Bårnholm on Varsinais-Suomessa Paraisten Pikku-Nauvon edustalla sijaitseva saari, jossa on todennäköisesti ollut myös linnavuori. Sitä ei ole vielä tutkittu. == Saari == Bårnholmin saari sijaitsee Hangslax fjärdenissa noin 300 metriä Pikku-Nauvon rannasta pohjoiseen. Saaren rantaviiva on lähes pyöreän muotoinen ja saaren halkaisija noin 150–170 metriä. Se on yli 30 metriä korkea saari, joka kasvaa enimmäkseen mäntyä. Saarella ei ole asukkaita tai rakennuksia. Saari on luonnonsuojelualuetta. == Linnavuori == Saarella on monia luontaisia ominaisuuksia ollakseen hyvä rautakautinen tai keskiaikainen linnavuori. Vuorelle voi nousta ainoastaan kaakon suunnalta, kun muualla rinteet ovat siihen liian jyrkät. Vuoren laella on yleensä vettä, sillä siellä sijaitsee kuivunut suo. Kaakon puoleisella rinteellä sijaitsee kaksi riviä kiviä, jotka ovat voineet toimia suojavarustuksen rakenteissa tukena tai painona. Kivivallit eivät ole säilyneet kovin hyvin. == Tutkimukset == Vuonna 1955 kävi Georg Mickelson saarella inventointimatkalla ja vuonna 1989 suoritti Tapani Tuovinen muinaislinnan rakenteiden tarkastuksen. == Lähteet == Luokka:Nauvo Luokka:Paraisten saaret Luokka:Varsinais-Suomen historia Luokka:Suomen muinaislinnat
Salajärven Linnakallio

Salajärven Linnakallio eli Kalkkolan linnavuori on Päijät-Hämeessä Lahden Nastolan Immilän kylän lähellä sijaitseva linnavuori. == Linnakallio == Linnakallio sijaitsee Nastolan kirkosta 6,7 kilometriä pohjoiskoilliseen Salajärven itärannalla. Metsäinen mäki kohoaa vajaa 20 metriä Salajärven vedenpintaa korkeammalle. Mäen järvenpuolinen sivu on jyrkkä ja rantaa seuraa ylempänä pitkä jyrkänne. Muissa kuin lännen suunnassa ovat rinteet loivia. Pohjoissivulla onkin 15–18 metriä pitkä kivivallin jäännökset. Valli on paikoin jopa 5 metriä leveä ja sitä on pengottu jonkin verran. Etelän suunnassa on myös loivaa rinnettä, mutta siellä kivivalliksi tulkittavaa kivikkoa on heikommin näkyvillä. Noin 100 metriä koilliseen pellolla sijaitsee entinen lähde. Mäen alarinteeseen on rakennettu pohjois- ja eteläpuolelle tie ja vapaa-ajan asuntoja. == Tutkimuksia == Muinaislinnalla ei ole tehty arkeologisia kaivauksia eikä sieltä ole esinelöytöjä. Kohdetta on tutkittu pintapuolisesti vuosina 1971 (Oiva Keskitalo), 1998 (Hannu Poutiainen) ja 2002 (Mirja Miettinen). == Lähteet == Luokka:Lahden rakennukset ja rakennelmat Luokka:Lahden historia Luokka:Suomen muinaislinnat
Häävälän linnamäki

Häävälän linnamäki on Varsinais-Suomessa Salossa sijaitseva mahdollinen muinaislinna. On vielä epävarmaa, onko löydetty kivivalli ihmisen tekemä. Alueella ei ole suoritettu tutkimuksia. == Linnamäki == Linnavuori sijaitsee Halikon kirkosta kuusi kilometriä pohjoiskoilliseen ja sijaitsee noin 400 metriä Halikonjoesta itään. Kallioinen huippu kohoaa jopa 35 metriä ympäristöään ylemmäksi. Kallioalueen itäpuolella sijaitsee jyrkänteitä, jotka olisivat luontainen suoja vihollisia vastaan. Muut rinteet ovat jyrkkiä paitsi eteläinen suunta, jossa maasto on loivaa. Sieltä löydettiin 1800-luvulla 12 metriä pitkä vallimaisia rakenteita. Niitä ei ole vielä tutkittu, ja ne saattavat olla myös jääkauden jälkeinen rantakivikko. == Lähteet == Luokka:Salon rakennukset ja rakennelmat Luokka:Halikko Luokka:Salon historia Luokka:Suomen muinaislinnat
Kannuksen linnavuori

Kannuksen Linnavuori on Etelä-Karjalassa Taipalsaaren Kannuskylällä sijaitseva linnavuori. Muinaislinnan alueelta on löydetty joitakin rakenteita, joita voidaan pitää varustuksen jäänteinä. == Linnavuori == Linnavuori sijaitsee Kirkkosaaren länsipäässä Lehtoniemessä Niivansalmen rannassa Rautsaarta vastapäätä. Paikka on Taipalsaaren kirkosta 9 kilometriä länteen. Kallioalue on noin 150 × 80 metriä suuri ja sen järvenpuoleiset sivustat ovat jyrkänteisiä. Kallion laki kohoaa yli 15 metriä järven vedenpintaa korkeammalle. Kaakkoispuoli on loivaa ja siellä sijaitsee jäänteet kivisen vallin perustuksista. Vallin pituus on noin 20 metriä. == Tutkimukset == Vuonna 1975 kävi Timo Miettinen paikalla alueellisen inventoinnin puitteissa. Muuten kohdetta ei ole tutkittu. Niemen kärjessä sijaitsee myös kalliomaalausta. == Lähteet == Luokka:Taipalsaari Luokka:Etelä-Karjalan historia Luokka:Suomen muinaislinnat
Jonna Purojärvi

Jonna Maarit Purojärvi (s. 1. elokuuta 1988) on jyväskyläläinen poliitikko. Hänet valittiin Piraattipuolueen puheenjohtajaksi puoluekokouksessa kesäkuussa 2016 ja sai toimelleen jatkoa maaliskuussa 2018, mutta luopui tehtävästään uupumuksen takia. ==Elämä== Purojärvi toimi aiemmin puolueen nuorisojärjestön Piraattinuorten puheenjohtajana kesäkuusta 2015 heinäkuuhun 2016. Tätä ennen hän toimi Piraattipuolueen tiedottajana elokuusta 2014 lähtien ja sosiaalisesta mediasta vastaavana syyskuusta 2014. Purojärvi erosi näistä luottamustoimistaan 20.5.2015. Purojärven johtamana Piraattipuolue sai ensimmäiset kuntavaltuutettunsa 2017 kuntavaaleissa. Purojärvi valittiin Jyväskylän varavaltuutetuksi 155 äänellä ja toimii Jyväskylän tarkastuslautakunnan varsinaisena jäsenenä valtuustokaudella 2017 - 2021. Purojärvi kertoi Piraattipuolueen artikkelissa 13.4.2019 "Nyt puhuvat Piraattinaiset" olevansa kykenemätön identifioitumaan sukupuoleen. Tämä tekee hänestä mahdollisesti ensimmäisen julkisesti muunsukupuolisen puolueen puheenjohtajana toimineen henkilön Suomessa. Hän kuvasi asiaa tarkemmin sosiaalisessa mediassa artikkelin saatteessa. Eduskuntavaaleissa 2019 Purojärvi sai 302 ääntä ollen Keski-Suomen vaalipiirin eniten ääniä saanut piraattipuolueen ehdokas. Kaksi päivää eduskuntavaalien jälkeen hän ilmoitti sosiaalisessa mediassa jättävänsä piraattipuolueen sen jäädessä ilman kansanedustajaa. Ilmoituksen mukaan hän kuitenkin jatkaa tarkastuslautakunnan varsinaisena jäsenenä ja varavaltuutettuna valtuustokauden 2017 - 2021 loppuun. == Lähteet == == Aiheesta muualla == * * Purojärven kotisivut Luokka:Elävät henkilöt Luokka:Vuonna 1988 syntyneet Luokka:Piraattipuolueen puheenjohtajat
Aleksi Mainio

Aleksi Yrjänä Mainio (s. 1979) on suomalainen filosofian tohtori ja poliittisen historian tutkija. Hän asuu Helsingissä ja osaksi Brysselissä.Euroopassa hullu vuosi - Suomesta lähetettiin pommiryhmiä itärajan taakse, Karjalainen 20.4.2015 Mainio väitteli tohtoriksi vuonna 2015 Helsingin yliopistossa, väitöskirja käsitteli valkoisten venäläisten emigranttien aseellisten ryhmien toimintaa Suomesta käsin Neuvostoliittoa vastaan 1918–1939. Mainio tutkii nykyisin Helsingin Sanomien kylmän sodan aikaista poliittista historiaa. Aleksi Mainiolle myönnettiin Urho Kekkosen 70-vuotisjuhlasäätiön palkinto kirjasta Terroristien pesä : Suomi ja taistelu Venäjästä 1918–1939.Siltala Kustannusosakeyhtiö > Kirjailijat > Aleksi Mainio __NOTOC__ == Teoksia == * "Jaalan pyöveli" ja bolshevismin vastainen sota. Sulo Nykäsen elämä 1918–1924. Suomen ja Pohjoismaiden historian pro gradu -työ, Helsingin yliopisto 2007 * Pommeja Pietariin – aktivistit ja sabotaasi vuosina 1918–1919 teoksessa Suomi, terrorismi, Supo : Koira, joka ei haukkunut - Miksi ja miten Suomi on välttynyt terroristisen toiminnan leviämiseltä?. WSOY 2011 * Armenialaisjuttu : Terrorismi ja poliittinen poliisi 1930-luvun alun Suomessa teoksessa Poliittisen väkivallan poluilla. Turun yliopisto, Turku 2014 * Näkymätön sota : Suomi vastavallankumouksellisen terrorismin ja vakoilun tukialueena 1918–1939, väitöskirja. Helsingin yliopisto, Filosofian, historian, kulttuurin ja taiteiden tutkimuksen laitos. 2015 * Terroristien pesä : Suomi ja taistelu Venäjästä 1918–1939. Kustannusosakeyhtiö Siltala, Helsinki 2015 Aleksi Mainio – Helsingin yliopisto : Tuhat -tutkimustietojärjestelmä * Erkon kylmä sota : Helsingin Sanomat Moskovan varjossa. Siltala, Helsinki 2018 * Vakoilijoita ja pomminheittäjiä. Viipurin venäläiset taistelujärjestöt ja virkavalta 1917–1939 teoksessa Politiikan ja jännitteiden Viipuri 1880–1939; toimittaneet Anu Koskivirta ja Aleksi Mainio. Viipurin Suomalaisen Kirjallisuusseuran toimitteita 21. 2. korj. painos Helsinki 2020 (Artikkeli digitaalisessa muodossa) * == Toimitustöitä == * Politiikan ja jännitteiden Viipuri 1880–1939; toimittaneet Anu Koskivirta ja Aleksi Mainio. Viipurin Suomalaisen Kirjallisuusseuran toimitteita 21. 2. korj. painos Helsinki 2020 (Teos digitaalisessa muodossa) == Lähteet == == Aiheesta muualla == * Aleksi Mainio : Lectio praecursoria : Näkymätön sota: Suomi vastavallankumouksellisen terrorismin ja vakoilun tukialueena 1918–1939, Ennen ja nyt : historian tietosanomat 2/2015 Luokka:Suomalaiset historioitsijat Luokka:Vuonna 1979 syntyneet Luokka:Elävät henkilöt
Rajko Mitić

Rajko Mitić (6. marraskuuta 1922 Dolac, Serbien, kroaattien ja sloveenien kuningaskunta – 27. maaliskuuta 2008 Belgrad, Serbia) oli Jugoslaviaa edustanut jalkapalloilija, jalkapallovalmentaja ja olympiamitalisti. Belgradin Punaisen tähden seuralegenda Mitić saavutti pelaajana Jugoslavian jalkapallomaajoukkueessa olympiahopeaa Lontoossa 1948 ja Helsingissä 1952.Olympics at Sports-Reference.com Hän valmensi muun muassa Jugoslavian EM- hopealle Italiassa 1968. == Lähteet == * Rajko Mitić Bio, Stats and Results Olympics at Sports-Reference.com === Viitteet === == Aiheesta muualla == Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Jugoslavialaiset olympiamitalistit Luokka:Vuonna 1922 syntyneet Luokka:Vuonna 2008 kuolleet
Iivari Honkola

Iivari Gabriel Honkola (19. kesäkuuta 1898 Kuortane – 25. joulukuuta 1970) oli suomalainen taidemaalari, -graafikko ja kuvanveistäjä. Hänen vanhempansa olivat maanviljelijä ja herastuomari Juho Honkola ja äitinsä Valpori kuuluivat talonpoikaissukuun. Honkola eli lähes koko elämänsä Kuortaneella ja hän tallensi kuviinsa kuortanelaisen kyläyhteisön häviämässä olevia tapoja ja kansanperinnettä. Tummalla huumorilla höystetyt, naivistisetkin maalaukset olivat häntä omimmillaan. Hänen maalauksensa olivat värikkäitä ja erityisesti sommittelu herätti huomiota. Hän aloitti taideopiskelun 27-vuotiaana Werner Åströmin yksityisoppilaana vuonna 1925. Hän täydensi opintojaan Helsingin taideyhdistyksen piirustuskoulussa 1925–30 ja debytoi taiteilijana ensimmäisellä näyttelyllään Helsingissä 1928. Opintomatkoja hän teki Leningradiin sekä Tukholmaan. Suomen Taiteilijaseuran jäsen hänestä tuli vuonna 1931. Honkola avioitui vuonna 1946 Kiihtelysvaaralta kotoisin olleen Jenny Eliina Raassinan kanssa. Elantonsa hän hankki toimimalla myös oppikoulun opettajana vuosina 1947–67. Taiteilijamatrikkeli == Julkiset työt == thumb|1939-1944 talvi- ja jatkosodan sankarien muistomerkki, Kuortane, 1949. * Kuortaneen kirkon sankaripatsas, joka on paljastettu 1949 == Lähteet == * * * * ===Viitteet=== Luokka:Vuonna 1898 syntyneet Luokka:Vuonna 1970 kuolleet Luokka:Suomalaiset taidemaalarit Luokka:Suomalaiset kuvanveistäjät Luokka:Suomalaiset taidegraafikot
Tomislav Crnković

Tomislav Crnković (17. kesäkuuta 1929 Kotor, Serbien, kroaattien ja sloveenien kuningaskunta – 17. tammikuuta 2009 Zagreb, Kroatia) oli Jugoslaviaa edustanut jalkapalloilija ja olympiamitalisti. Pääasiassa Dinamo Zagrebia seuratasolla edustanut Crnković saavutti pelaajana Jugoslavian jalkapallomaajoukkueessa olympiahopeaa Helsingissä 1952. Hän edusti maata myös kahdessa MM- turnauksessa.Olympics at Sports-Reference.com == Lähteet == * Tomislav Crnković Bio, Stats and Results Olympics at Sports-Reference.com === Viitteet === Luokka:Jugoslavialaiset jalkapalloilijat Luokka:Jugoslavialaiset olympiamitalistit Luokka:Vuonna 1929 syntyneet Luokka:Vuonna 2009 kuolleet
Keski-Euroopan kesäaika

Keski-Euroopan kesäaika (), UTC+2 on aikavyöhyke, joka on käytössä kesäaikana niissä maissa, jotka käyttävät Keski-Euroopan aikaa muina vuodenaikoina. == Katso myös == * Kesäaika * Keski-Euroopan aika Luokka:Aikavyöhykkeet
Branko Stanković

Branislav ”Branko” Stanković (; 31. lokakuuta 1921 Sarajevo, Serbien, kroaattien ja sloveenien kuningaskunta – 20. helmikuuta 2002 Belgrad, Jugoslavian liittotasavalta) oli Jugoslaviaa edustanut jalkapalloilija, jalkapallovalmentaja ja olympiamitalisti. Stanković saavutti pelaajana Jugoslavian jalkapallomaajoukkueessa olympiahopeaa Lontoossa 1948 ja Helsingissä 1952.Olympics at Sports-Reference.com == Lähteet == * Branko Stanković Bio, Stats and Results Olympics at Sports-Reference.com === Viitteet === Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Jugoslavialaiset olympiamitalistit Luokka:Vuonna 1921 syntyneet Luokka:Vuonna 2002 kuolleet
Hal Robson-Kanu

Thomas Henry Alex "Hal" Robson-Kanu (s. 21. toukokuuta 1989 Lontoo, Englanti) on englantilais-walesilainen jalkapalloilija. Pelipaikaltaan hän on vasen laitalinkki. Robson-Kanu edustaa Englannin valioliigassa pelaavaa West Bromwichia. Hän kuuluu Walesin maajoukkueeseen. == Seurajoukkueura == Robson- Kanu nousi Readingin alle 18-vuotiaiden joukkueesta seuran edustusmiehistöön kesällä 2007. Tammikuun 2008 lopulla hänet lainattiin loppukaudeksi Englannin Ykkösliigan Southend Unitediin, jossa hän vietti kolmen kuukauden lainajakson myös syyskaudella 2008. Liigadebyyttinsä hän teki Southendin ottelussa Leyton Orientia vastaan helmikuussa 2008. Hän pelasi Southendissa kaikkiaan 22 liigaottelua, joissa teki viisi maalia. Tammikuun 2009 lopulla hänet lainattiin kauden loppuun ulottuneella sopimuksella Swindon Towniin, jossa hän teki neljä maalia pelaamissaan 20 Ykkösliigan ottelussa. Robson-Kanu pelasi ensimmäisen ottelunsa Readingin edustusjoukkueessa Englannin Mestaruussarjan ottelussa Nottingham Forestia vastaan elokuussa 2009. Kaikkiaan hän pelasi seurassa 173 Mestaruussarjan ottelua, joissa teki 17 maalia, ja kaksi nousukarsintaottelua. Kaudella 2012–2013 Reading pelasi Valioliigassa ja Robson-Kanu teki seitsemän maalia pelaamissaan 25 valioliigaottelussa. Robson- Kanu siirtyi Valioliigan West Bromwich Albioniin vapaalla siirrolla kesällä 2016. == Maajoukkueura == Robson-Kanu pelasi Englannin alle 19- ja 20-vuotiaiden maajoukkueissa, mutta Walesin alle 21-vuotiaiden joukkueessa. Ensimmäisen ottelunsa Walesin A-maajoukkueessa hän pelasi maaottelussa Kroatiaa vastaan toukokuussa 2010. Ensimmäisen arvokilpailujen karsintaottelunsa hän pelasi EM-karsintaottelussa Bulgariaa vastaan saman vuoden lokakuussa. Ensimmäisen maaottelumaalinsa hän teki MM-karsintaottelussa Skotlantia vastaan maaliskuussa 2013. Robson-Kanu pelasi ensimmäisen arvokilpailujen lopputurnauksen ottelunsa EM-kilpailuissa 2016 Slovakiaa vastaan. Hän tuli 71. minuutilla vaihdosta kentälle ja teki kymmenen minuuttia myöhemmin Walesin voittomaalin. Seuraavassa ottelussa Englantia vastaan hän nousi avauskokoonpanoon. Venäjää vastaan hän ei pelannut ja ottelussa Pohjois- Irlantia vastaan hän tuli vaihtopelaajana kentälle. Puolivälieräottelussa Belgiaa vastaan hän oli avauskokoonpanossa ja teki ratkaisevan 2–1-maalin. Hän oli avauksessa myös tappiollisessa välieräottelussa Portugalia vastaan. Robson-Kanu on pelannut kaikkiaan 44 A-maaottelua ja tehnyt niissä viisi maalia. == Lähteet == Luokka:Walesilaiset jalkapalloilijat Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Zlatko Čajkovski

Zlatko Čajkovski (24. marraskuuta 1923 Zagreb, Serbien, kroaattien ja sloveenien kuningaskunta – 27. heinäkuuta 1998 München, Saksa) oli Jugoslaviaa edustanut jalkapalloilija, jalkapallovalmentaja ja olympiamitalisti. Čajkovski saavutti Jugoslavian jalkapallomaajoukkueessa olympiahopeaa Lontoossa 1948 ja Helsingissä 1952. Hänen veljensä Željko Čajkovski oli myös jalkapalloilija ja olympiamitalisti Lontoosta.Olympics at Sports-Reference.com Čajkovski teki kahden vuosikymmenen mittaisen valmentajanuran, jonka aikana hän valmensi muun muassa FC Bayern Müncheniä. == Lähteet == * Zlatko Čajkovski Bio, Stats and Results Olympics at Sports-Reference.com === Viitteet === == Aiheesta muualla == Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Jugoslavialaiset olympiamitalistit Luokka:Vuonna 1923 syntyneet Luokka:Vuonna 1998 kuolleet
Ermir Lenjani

Ermir Lenjani (s. 5. elokuuta 1989 Karaçevë, Gjilan, Jugoslavia) on albanialainen jalkapalloilija, joka pelaa Ligue 1:n Rennesissä. Vasenjalkainen Lenjani on pelipaikaltaan keskikenttäpelaaja.http://int.soccerway.com/players/ermir-lenjani/78917/ Viitattu 12.6.2016. Sveitsiissä kasvanut Lenjani on maajoukkuetasolla edustanut vuodesta 2013 lähtien Albaniaa. == Lähteet == Luokka:Albanialaiset jalkapalloilijat Luokka:Vuonna 1989 syntyneet Luokka:Elävät henkilöt
Sam Vokes

Samuel Michael ”Sam” Vokes (s. 21. lokakuuta 1989 Southampton, Englanti) on walesilainen jalkapalloilija, joka edustaa Englannin Valioliigassa pelaavaa Burnleyä. Hänen pelipaikkansa on hyökkääjä.http://int.soccerway.com/players/samuel-michael-vokes/47068/ Viitattu 12.6.2016. Englantilaissyntyinen Vokes edustaa maajoukkuetasolla Walesiä. Hän teki A-maajoukkuedebyyttinsä toukokuussa 2008. Hän on pelannut kesäkuun 2021 loppuun mennessä 64 maaottelua ja tehnyt niissä 11 maalia. == Lähteet == Luokka:Walesilaiset jalkapalloilijat Luokka:Vuonna 1989 syntyneet Luokka:Elävät henkilöt